b"\n_START_ARTICLE_\nBrigada 26\n_START_PARAGRAPH_\nPer Brigada 26 (o La 26) va ser coneguda una secci\xc3\xb3 de la policia municipal de la Ciutat de Val\xc3\xa8ncia que va estar en actiu des de finals de l'any 1972 fins a 1986. Era un cos policial que actuava en horari nocturn, i que tenia el seu quarter als soterranis del Mercat Central._NEWLINE_El seu objectiu era garantir l'ordre a la ciutat per la nit, i prova que ho van aconseguir \xc3\xa9s que, arran de la creaci\xc3\xb3 de la Brigada 26, altres ciutats (Saragossa, Barcelona, Badalona, Gandia i altres) van crear grups homologables a la brigada valenciana. En el cas de Saragossa, en 1980 van crear la Unidad de Vigilancia Especial, que va estar entrenada a Val\xc3\xa8ncia per agents de la mateixa Brigada 26. Tanmateix, aquest grup tamb\xc3\xa9 va ser molt criticat pels seus m\xc3\xa8todes, doncs tamb\xc3\xa9 van ser utilitzats per reprimir manifestacions o vagues universit\xc3\xa0ries a finals dels anys 70 i les seues actuacions van ser denunciades per col\xc2\xb7lectius d'esquerres.Els membres d'aquesta brigada portaven un rev\xc3\xb2lver Llama Comanche del calibre 38, sovint comprat pels agents de manera personal._NEWLINE_Inicialment estava formada per aproximadament 20 homes, si b\xc3\xa9 a principis dels anys 80 ja comptava amb 80 efectius."